Uned 201: Cyflogaeth a chyflogadwyedd yn y sector peirianneg gwasanaethau adeiladu

# Taflen waith 3: Cynlluniau ECS a SKILLcard a llwybrau yn y diwydiant peirianneg gwasanaethau adeiladu (dysgwr)

**Tasg 1:** Tynnwch linell i gysylltu a pharu y math o gerdyn i’w liw priodol.

|  |  |
| --- | --- |
| Mae’r cerdyn hwn ar gyfer hyfforddeion newydd sydd heb brofiad blaenorol ac sydd wedi cofrestru ar gyfer Safon Prentisiaeth berthnasol neu gymhwyster addas. Mae dau fath o’r cerdyn hwn – Hyfforddai neu Leoliad yn y Diwydiant. |  |
|  |  |
| Mae’r cerdyn hwn yn cael ei roi os ydych yn Brentis Modern gyda Safon Prentisiaeth/NVQ/SVQ berthnasol, yn Weithiwr Medrus gyda Safon Prentisiaeth/NVQ/SVQ berthnasol neu’n Weithiwr Medrus gyda phrentisiaeth anffurfiol a thystysgrif crefft sy’n briodol i’ch crefft. |  |
|  |  |
| Mae’r SKILLcard hwn ar gael os ydych yn Weithiwr Medrus gyda Safon Prentisiaeth/NVQ/SVQ Lefel 3, yn Weithiwr Medrus gyda phrentisiaeth wedi’i indentureiddio neu’n Weithiwr Medrus gyda phrentisiaeth anffurfiol a thystysgrif crefft uwch sy’n briodol i’ch crefft. |  |
|  |  |
| Mae’r cerdyn hwn yn berthnasol i Reolwr Safle Peirianneg Gwasanaethau Adeiladu Lefel 4 neu gymhwyster uwch mewn peirianneg gwasanaethau adeiladu a/neu alwedigaeth reoli. |  |

**Tasg 2:** Cwestiynau cywir neu anghywir

Rhowch gylch o amgylch yr ateb cywir.

1. Mae modd cyflwyno ceisiadau am gardiau ECS a SKILLcard ar-lein.

**Cywir / Anghywir**

1. Does dim dyddiad dod i ben ar y cardiau cymhwysedd hyn.

**Cywir / Anghywir**

1. Mae’r cerdyn ECS yn orfodol i bob trydanwr yn y DU.

**Cywir / Anghywir**

1. Rhaid pasio prawf iechyd, diogelwch a’r amgylchedd er mwyn gwneud cais am ECS neu SKILLcard.

**Cywir / Anghywir**

1. Dim ond deiliaid SKILLcard Aur sy’n gallu gweithio heb oruchwyliaeth mewn swydd.

**Cywir / Anghywir**

1. Dim ond am gyfnod penodol y mae cardiau’n ddilys, a rhaid eu hadnewyddu bob hyn a hyn.

**Cywir / Anghywir**

**Tasg 3:** Cwestiynau amlddewis

Rhowch gylch o amgylch yr ateb cywir.

1. Pwy sy’n gyfrifol am wneud cais am ECS neu SKILLcard?

a Y cyflogwr.

b Y gweithiwr.

c Y rheolwr llafur.

d Y cleient.

1. Sut gall unigolyn wneud cais am gerdyn?

a Dros y ffôn.

b Drwy e-bost.

c Ar-lein.

d Pob un o’r uchod.

1. Beth yw pwrpas ECS neu SKILLcard?

a Mae’n brawf o bwy ydych chi.

b Dangos lefel eich profiad.

c Dangos cymhwysedd a gwybodaeth am iechyd a diogelwch.

d Dangos eich bod yn aelod o sefydliad proffesiynol.

1. Am ba mor hir mae SKILLcard Aur yn ddilys?

a Blwyddyn.

b 2 flynedd.

c 3 blynedd.

d 5 mlynedd.

1. Pwy sy’n gymwys i wneud cais am gerdyn ECS?

a Unrhyw un sydd am weithio yn y diwydiant electrodechnegol, ar yr amod eu bod wedi cofrestru ar raglen hyfforddi.

b Dim ond unigolion sydd wedi pasio prawf iechyd a diogelwch penodol.

c Dim ond unigolion sydd wedi cwblhau prentisiaeth neu raglen hyfforddiant galwedigaethol.

d Dim ond unigolion sydd wedi cofrestru gyda chymdeithas grefft neu gorff proffesiynol.