Uned 201: Cyflogaeth a chyflogadwyedd yn y sector peirianneg gwasanaethau adeiladu

# Taflen waith 8: Dyletswydd gofal (tiwtor)

**Tasg 1:** Parwch y ddyletswydd gofal o dan Reoliadau Adeiladu (Dylunio a Rheoli) 2015 â’i disgrifiad cyfatebol.

|  |  |  |
| --- | --- | --- |
| Cynllunio a rheoli’r prosiect |  | Rhaid i’r rheini sy’n gyfrifol am gydlynu’r gwaith sicrhau bod y gwaith yn cael ei wneud yn ddiogel a heb risgiau i iechyd. |
| Cydlynu’r gwaith |  | Rhaid i’r rheini sy’n gyfrifol am reoli’r gwaith adeiladu ymgynghori â gweithwyr ar faterion sy’n ymwneud ag iechyd a diogelwch. |
| Darparu gwybodaeth a chyfarwyddyd |  | Rhaid i’r rheini sydd â rheolaeth dros y prosiect adeiladu sicrhau bod risgiau iechyd a diogelwch yn cael eu nodi, eu hasesu a’u rheoli. |
| Ymgynghori ac ymgysylltu â gweithwyr |  | Rhaid i’r rheini sy’n gyfrifol am ddarparu gwybodaeth ddarparu digon o wybodaeth am y prosiect i’r rheini sy’n ymwneud â’r gwaith adeiladu. |

**Tasg 2:** Rhestrwch y ddyletswydd gofal sydd gan bob rôl o dan Reoliadau Adeiladu (Dylunio a Rheoli) 2015.

Rheoliadau Adeiladu (Dylunio a Rheoli) 2015

Cleient

Prif Ddylunydd

Prif Gontractwr

* Penodi gweithwyr proffesiynol cymwys
* Darparu gwybodaeth berthnasol
* Sicrhau bod y prosiect yn cael ei gynllunio, ei reoli a’i gydlynu’n briodol
* Sicrhau bod y gwaith adeiladu’n cael ei wneud yn ddiogel
* Sicrhau bod cyfleusterau lles addas yn cael eu darparu
* Sicrhau cymhwysedd gweithwyr ar y safle
* Cydlynu iechyd a diogelwch
* Cynllunio, rheoli a monitro’r cam adeiladu
* Sicrhau bod y safle’n ddiogel
* Gweithio gyda phob parti dynodedig arall o dan y rheoliadau hyn
* Cynllunio, rheoli a monitro’r cam cyn adeiladu
* Cydlynu iechyd a diogelwch
* Sicrhau bod y dyluniad yn ddiogel ac nad oes risgiau i iechyd
* Sicrhau cymhwysedd y tîm dylunio

Beth yw dyletswyddau’r Prif Gontractwr wrth weithio gyda chleient domestig?

Ateb: Bydd y Prif Gontractwr yn ymgymryd â dyletswyddau’r cleient wrth weithio gyda chleient domestig. Bydd yn rhaid i’r Prif Gontractwr hefyd gyflawni ei ddyletswyddau yn ogystal â dyletswyddau’r cleient.

**Tasg 3:** Cydymffurfio â gofynion rheoleiddiol

Darllenwch y paragraffau ac ateb y cwestiynau canlynol.

Er mwyn cydymffurfio â deddfwriaeth gyfredol yn y DU mewn sefydliad peirianneg gwasanaethau adeiladu, gall gweithwyr gymryd y camau canlynol ar gyfer adrodd.

Dylai gweithwyr nodi’r ddeddfwriaeth sy’n berthnasol i’w gwaith yn y sefydliad peirianneg gwasanaethau adeiladu. Dylent fod â dealltwriaeth dda o’r gofynion a’r rhwymedigaethau cyfreithiol y mae’n rhaid i’r sefydliad lynu wrthynt.

Rhoi gwybod am unrhyw achosion o dorri rheoliadau: Os bydd gweithiwr yn nodi unrhyw achos o dorri rheoliadau, dylai roi gwybod i’w oruchwyliwr neu reolwr ar unwaith. Gall hefyd ddefnyddio system adrodd y sefydliad, fel polisi chwythu’r chwiban, i roi gwybod am unrhyw gamarfer neu ddiffyg cydymffurfio.

Cymryd rhan mewn sesiynau hyfforddi: Dylai gweithwyr gymryd rhan mewn sesiynau hyfforddi a ddarperir gan y sefydliad i ddeall y ddeddfwriaeth a’i gofynion. Gall y sesiynau hyn helpu gweithwyr i nodi unrhyw achosion posibl o dorri rheoliadau a chymryd camau priodol i’w hatal.

Cadw cofnodion: Dylai gweithwyr gadw cofnodion o unrhyw ddiffyg cydymffurfio neu achos o dorri rheoliadau sydd wedi’i adrodd. Gall hyn gynnwys dyddiadau, amseroedd, lleoliadau ac unrhyw fanylion perthnasol eraill. Gellir defnyddio’r cofnodion hyn fel tystiolaeth mewn unrhyw anghydfod cyfreithiol.

Mynd ar drywydd y mater: Dylai gweithwyr fynd ar drywydd y mater gyda’u goruchwylwyr neu eu rheolwyr i sicrhau bod camau priodol wedi cael eu cymryd i fynd i’r afael ag unrhyw achos o dorri rheoliadau.

Drwy gymryd y camau hyn, gall gweithwyr chwarae rhan bwysig yn y gwaith o sicrhau bod eu sefydliad adeiladu yn cydymffurfio â deddfwriaeth gyfredol yn y DU a’i fod yn cynnal gweithle diogel a chyfreithiol. Os oes angen, gallant uwchgyfeirio’r mater i awdurdod uwch neu i gorff rheoleiddio.

1. Nodwch y ddeddfwriaeth sy’n berthnasol i’ch swydd yn y diwydiant peirianneg gwasanaethau adeiladu. Ysgrifennwch y ddeddfwriaeth ac esboniwch ei gofynion a’i rhwymedigaethau.

Ateb: Gall deddfwriaeth berthnasol gynnwys: Deddf Iechyd a Diogelwch yn y Gwaith 1974, Rheoliadau Adeiladu (Dylunio a Rheoli) 2015, Rheoliadau Rheoli Sylweddau Peryglus i Iechyd 2002, Rheoliadau Gweithrediadau Codi a Chario â Llaw 1992, Rheoliadau Gweithio ar Uchder 2005, ac ati. Gall gofynion a rhwymedigaethau’r ddeddfwriaeth berthnasol gynnwys nodi ac asesu risgiau, darparu hyfforddiant a gwybodaeth, sicrhau systemau gweithio diogel, darparu offer diogelu personol addas, ayb.

1. Dychmygwch eich bod wedi nodi achos o dorri rheoliadau yn eich sefydliad. Ysgrifennwch y camau y byddech yn eu cymryd i roi gwybod amdano, gan gynnwys i bwy y byddech yn rhoi gwybod amdano ac unrhyw fanylion perthnasol y byddai angen i chi eu darparu.

Ateb: Gall camau i roi gwybod am achos o dorri rheoliadau gynnwys rhoi gwybod i’ch goruchwyliwr neu reolwr ar unwaith, defnyddio system adrodd y sefydliad, darparu manylion perthnasol fel dyddiadau, amseroedd a lleoliadau, ac ati.

1. Beth yw canlyniadau posibl peidio â dilyn y ddeddfwriaeth berthnasol yn y diwydiant peirianneg gwasanaethau adeiladu?

Ateb: Gall canlyniadau posibl peidio â dilyn y ddeddfwriaeth berthnasol gynnwys damweiniau, anafiadau, marwolaethau, camau cyfreithiol, dirwyon, niwed i enw da, colli busnes, ac ati.