Uned 201: Cyflogaeth a chyflogadwyedd yn y sector peirianneg gwasanaethau adeiladu

# Taflen waith 4: Cyrff y diwydiant a DPP y diwydiant peirianneg gwasanaethau adeiladu (tiwtor)

**Tasg 1:** Cwestiynau amlddewis

Rhowch gylch o amgylch yr ateb cywir.

1. Pa gorff masnachu mecanyddol sy’n cynrychioli’r diwydiant ac sy’n cynnig safonau ac arweiniad i’w aelodau?

**a BESA.**

b CIBSE.

c HSE.

d JIB.

1. Pa sefydliad sy’n cynhyrchu canllawiau ar gyfer gweithwyr proffesiynol ym maes peirianneg gwasanaethau adeiladu ac sydd ag opsiynau aelodaeth ar gyfer myfyrwyr?

a BESA.

**b CIBSE.**

c HSE.

d JIB.

1. Beth yw prif fantais datblygiad proffesiynol parhaus (DPP) yn y diwydiant peirianneg gwasanaethau adeiladu?

**a Gwella ansawdd cyffredinol gwaith peirianneg gwasanaethau adeiladu yn y DU.**

b Lleihau nifer y gweithwyr peirianneg gwasanaethau adeiladu.

c Cynyddu costau prosiectau adeiladu.

b Lleihau nifer y prentisiaethau yn y diwydiant.

1. Pa un sydd ddim yn ganlyniad i ymuno â chorff proffesiynol perthnasol?

a Cyfleoedd gyrfa.

b Datblygiad proffesiynol parhaus (DPP).

c Mynediad at adnoddau technegol.

**d Sicrwydd cyfleoedd gwaith.**

1. Pa gynllun cerdyn cymhwysedd sydd wedi’i anelu at y rheini sy’n gweithio yn y sector trydanol?

a cerdyn CSCS.

b SKILLcard.

**c cerdyn ECS.**

d cerdyn ACRIB.

1. Pa gerdyn sy’n addas ar gyfer Peiriannydd Dylunio Mecanyddol sy’n gymwys i Lefel 5?

a SKILLcard Aur.

**b SKILLcard Du.**

c Cerdyn ECS Aur.

d Cerdyn ECS gwyn.

1. Sut mae DPP o fudd i beiriannydd gwasanaethau adeiladu?

a Mae’n rhoi mynediad i safleoedd diogel.

**b Mae’n galluogi gweithwyr i gael y wybodaeth ddiweddaraf am dechnoleg.**

c Mae’n cynyddu maint yr elw ar swyddi.

d Mae’n gwella’r cyfathrebu rhwng y cleient a’r cwsmer.

**Tasg 2:** Astudiaeth Achos ‘John y Plymwr’

Darllenwch yr astudiaeth achos ganlynol ac ateb y cwestiynau canlynol.

Mae John yn blymwr hunangyflogedig sydd wedi bod yn gweithio yn niwydiant peirianneg gwasanaethau adeiladu’r DU ers dros 10 mlynedd. Mae wedi ennill llawer o brofiad a gwybodaeth dros y blynyddoedd, ond mae wedi sylwi ar ostyngiad yn nifer y cleientiaid newydd y mae’n eu cael. Mae’n ei chael yn anodd cystadlu â phlymwyr iau sydd wedi cwblhau hyfforddiant a chyrsiau mwy diweddar, gan eu gwneud yn fwy gwybodus am dechnolegau a thechnegau plymio newydd. Mae John yn sylweddoli pwysigrwydd parhau â’i ddatblygiad proffesiynol i aros yn gystadleuol yn y diwydiant. Mae’n penderfynu cofrestru ar gwrs DPP sy’n canolbwyntio ar y technolegau a’r technegau plymio diweddaraf. Mae’r cwrs yn cael ei gynnal gan gymdeithas grefft leol ac mae’n ymdrin â phynciau fel systemau gwresogi ynni-effeithlon a thechnegau arbed dŵr. Ar ôl cwblhau’r cwrs, mae John yn dechrau hysbysebu ei wybodaeth a’i sgiliau diweddaraf i ddarpar gleientiaid.

Mae’n defnyddio cyfryngau cymdeithasol a’i wefan i arddangos ei arbenigedd yn y technolegau a’r technegau plymio diweddaraf. Mae’n dechrau cael mwy o ymholiadau a chontractau, ac mae ei fusnes yn dechrau tyfu unwaith eto. Mae John hefyd yn ymwybodol o bwysigrwydd cael yr wybodaeth ddiweddaraf am reoliadau iechyd a diogelwch yn y diwydiant. Mae’n dilyn cwrs ar-lein ar iechyd a diogelwch i grefftwyr ac mae’n cael ardystiad ar ôl ei gwblhau. Mae’n defnyddio’r ardystiad hwn i hyrwyddo ei ymrwymiad i iechyd a diogelwch yn ei waith plymio. Yn y pen draw, mae penderfyniad John i fuddsoddi yn ei ddatblygiad proffesiynol drwy ddilyn cyrsiau DPP wedi ei helpu i aros yn gystadleuol. Mae’n parhau i ddarparu gwasanaethau plymio o ansawdd uchel i’w gleientiaid, ac mae ei fusnes yn ffynnu eto.

1. Beth yw DPP?

Ateb: Datblygiad proffesiynol parhaus.

1. Pam wnaeth John gofrestru ar gyfer cwrs DPP?

Ateb: I gael yr wybodaeth ddiweddaraf ac i ddatblygu ei sgiliau o ran y technolegau a’r technegau plymio diweddaraf.

1. Sut wnaeth John hyrwyddo ei wybodaeth a’i sgiliau diweddaraf?

Ateb: Roedd John yn eu harddangos ar y cyfryngau cymdeithasol a’i wefan.

1. Beth yw pwysigrwydd cael yr wybodaeth ddiweddaraf am reoliadau iechyd a diogelwch yn y diwydiant?

Ateb: Sicrhau diogelwch gweithwyr a chleientiaid, ac osgoi unrhyw broblemau cyfreithiol.

1. Sut mae buddsoddiad John mewn datblygiad proffesiynol wedi ei helpu?

Ateb: Fe wnaeth buddsoddiad John ei helpu i aros yn gystadleuol, cael mwy o ymholiadau a chontractau, a thyfu ei fusnes.