Uned 201: Cyflogaeth a chyflogadwyedd yn y sector peirianneg gwasanaethau adeiladu

# Taflen waith 7: Statws cyflogaeth a chynnydd a chwymp yn y galw (tiwtor)

**Tasg 1:** Atebwch y cwestiynau am dreth a hunangyflogaeth.

1. Ysgrifennwch ganlyniadau posibl peidio â chadw cofnodion cywir o drafodion ariannol, treuliau ac incwm.

|  |
| --- |
| Ateb: Cosbau, problemau cyfreithiol, didyniadau treth a fethwyd, datganiadau ariannol anghywir, anawsterau wrth sicrhau cyllid a phroblemau yn ystod archwiliadau gan Gyllid a Thollau EF a chyrff rheoleiddio eraill. |

1. Ysgrifennwch restr o fanteision cadw cofnodion cywir i fusnesau.

|  |
| --- |
| Ateb: Mae cadw cofnodion cywir yn caniatáu i fusnes hawlio didyniadau treth y mae’n gymwys i’w cael, paratoi datganiadau ariannol, hwyluso archwiliadau a monitro llif arian. Gall busnesau gynllunio ymlaen llaw gan wybod bod cofnodion a datganiadau cywir yn caniatáu ar gyfer cynllunio busnes yn hyderus. |

1. Disgrifiwch bwysigrwydd cadw cofnodion ar gyfer busnesau adeiladu a’r rheoliadau treth penodol y mae angen iddynt gydymffurfio â nhw, fel Cynllun y Diwydiant Adeiladu (CIS).

|  |
| --- |
| Rhaid i fusnesau adeiladu gadw cofnodion manwl er mwyn cydymffurfio â rheoliadau treth penodol fel Cynllun y Diwydiant Adeiladu (CIS), sy’n ei gwneud yn ofynnol iddynt ddidynnu treth o daliadau is-gontractwyr a chyflwyno ffurflenni misol i CThEF. Mae cadw cofnodion cywir yn helpu busnesau adeiladu i gydymffurfio â’r rheoliadau hyn ac i osgoi camgymeriadau costus. |

**Tasg 2:** Cynnydd yn y galw yn y diwydiant peirianneg gwasanaethau adeiladu

Llenwch y bylchau gan ddefnyddio’r geiriau isod.

Gall cynnydd yn y galw yn niwydiant peirianneg gwasanaethau adeiladu’r DU arwain at gynnydd yn y galw am weithwyr, a all arwain at botensial i’r rheini yn y diwydiant ennill mwy o gyflog. Gall y cynnydd hwn yn y galw am weithwyr hefyd arwain at brinder gweithwyr medrus, gan arwain at ddiffyg potensial oherwydd faint o waith sydd ar gael. Yn ei dro, gall y prinder hwn arwain at gwmnïau’n talu cyflogau uwch er mwyn denu a chadw gweithwyr, gan gynyddu’r potensial ymhellach i weithwyr ennill cyflog. Ar ben hynny, mae cynnydd yn y galw yn aml yn golygu bod cwmnïau’n fwy parod i fuddsoddi yn eu gweithwyr drwy gyfleoedd hyfforddiant a datblygiad proffesiynol parhaus (DPP). Gall y buddsoddiad hwn mewn gweithwyr helpu i’w uwchsgilio ar gyfer prosiectau mwy cymhleth neu sy’n talu’n well, a all gynyddu eu potensial i ennill cyflog uwch yn y tymor hir. Fodd bynnag, os yw cwmnïau’n ei chael hi’n anodd ymdopi â’r galw, efallai y bydd angen iddynt dorri corneli neu ostwng eu safonau ansawdd, sy’n gallu effeithio ar ansawdd y gwaith a diogelwch gweithwyr. Ar ben hynny, gall y llwyth gwaith a’r pwysau cynyddol arwain at orweithio a mwy o straen i weithwyr, sy’n gallu cael effaith negyddol ar eu hiechyd a’u lles.

**Tasg 3:** Atebwch y cwestiynau canlynol ar sail yr wybodaeth uchod a’r hyn rydych chi wedi’i ddysgu yn y dosbarth.

1. Beth all arwain at brinder gweithwyr medrus yn niwydiant adeiladu’r DU?

Ateb: Cynnydd yn y galw am wasanaethau adeiladu.

1. Sut mae cwmnïau’n ymateb i brinder gweithwyr medrus yn y diwydiant adeiladu yn y DU?

Ateb: Gall cwmnïau dalu cyflogau uwch i ddenu a chadw gweithwyr.

1. Sut gall cynnydd yn y galw gael effaith ar fuddsoddiad mewn gweithwyr yn niwydiant adeiladu’r DU?

Ateb: Mae cwmnïau’n fwy parod i fuddsoddi yn eu gweithwyr drwy gyfleoedd hyfforddiant a datblygiad proffesiynol parhaus (DPP) yn niwydiant peirianneg gwasanaethau adeiladu’r DU.

1. Beth yw effeithiau negyddol posibl mwy o lwyth gwaith a phwysau ar weithwyr yn niwydiant adeiladu’r DU?

Ateb: Lefelau uwch o straen a gorweithio, sy’n gallu cael effaith negyddol ar eu hiechyd a’u lles.

**Tasg 4:** Dirwasgiad a’r diwydiant adeiladu

Llenwch y testun isod gan ddefnyddio’r geiriau sydd wedi’u rhestru isod.

Yn ystod cyfnodau o ddirwasgiad neu ddirywiad economaidd, mae diwydiant adeiladu’r DU yn aml yn un o’r sectorau sy’n cael eu taro galetaf, ac mae colli gwaith yn broblem gyffredin. Mae hyn yn arwain at lai o botensial i weithwyr ennill cyflog oherwydd mae’n bosib y bydd llai o brosiectau adeiladu ar gael, gan arwain at ostyngiad yn y galw am weithwyr. Gyda llai o brosiectau, mae’n bosib y bydd angen i gwmnïau adeiladu ostwng eu prisiau er mwyn aros yn gystadleuol, a all arwain at lai o elw a chyflogau is i weithwyr. Ar ben hynny, yn ystod cyfnodau o ddirwasgiad, mae’n bosib y bydd angen i gwmnïau adeiladu leihau maint eu gweithlu, a all arwain at golli swyddi a lleihau potensial cyflog ymhellach i weithwyr sy’n colli eu swyddi. Mater arall yn ystod dirwasgiad yw diffyg buddsoddiad mewn cyfleoedd hyfforddiant a datblygiad proffesiynol parhaus (DPP) i weithwyr. Gall hyn effeithio ar botensial gweithwyr i ennill cyflog oherwydd mae’n bosib nad oes ganddynt y sgiliau neu’r dechnoleg angenrheidiol i weithio ar brosiectau mwy cymhleth neu arbenigol. Ar ben hynny, yn ystod cyfnodau o ddirwasgiad, mae’n bosib y bydd diffyg galw am dechnoleg ac offer newydd, a all hefyd effeithio ar botensial cyflog gweithwyr a allai fod angen addasu i ffyrdd newydd o weithio.

**Tasg 5:** Atebwch y cwestiynau canlynol ar sail yr wybodaeth uchod a’r hyn rydych chi wedi’i ddysgu yn y dosbarth.

1. Beth yw effaith dirwasgiad ar botensial gweithwyr yn niwydiant adeiladu’r DU i ennill cyflog?

Ateb: Yn ystod dirwasgiad, mae llai o brosiectau adeiladu ar gael, sy’n arwain at lai o alw am weithwyr a llai o botensial i ennill cyflog. Mae’n bosib y bydd angen i gwmnïau adeiladu ostwng eu prisiau er mwyn aros yn gystadleuol, gan arwain at lai o elw a chyflogau is i weithwyr.

1. Sut gall dirwasgiad gael effaith ar weithlu diwydiant adeiladu’r DU?

Ateb: Yn ystod dirwasgiad, mae’n bosib y bydd angen i gwmnïau adeiladu leihau maint eu gweithlu, gan arwain at golli swyddi a gweithwyr yn colli cyflog.

1. Beth yw effaith diffyg buddsoddiad mewn cyfleoedd hyfforddiant a datblygiad proffesiynol parhaus (DPP) i weithwyr yn ystod dirwasgiad?

Ateb: Gall diffyg buddsoddiad effeithio ar eu potensial i ennill cyflog oherwydd mae’n bosib nad oes ganddynt y sgiliau na’r dechnoleg angenrheidiol i weithio ar brosiectau mwy cymhleth neu arbenigol.

1. Sut gall diffyg galw mewn technoleg ac offer newydd effeithio ar botensial gweithwyr i ennill cyflog yn ystod dirwasgiad?

Ateb: Gall effeithio ar botensial gweithwyr i ennill cyflog, a allai fod angen addasu i ffyrdd newydd o weithio neu efallai sydd heb fynediad at yr offer a’r cyfarpar diweddaraf sydd eu hangen er mwyn gwneud prosiectau penodol.

**Tasg 6:** Gan ddefnyddio’r ddolen isod, atebwch y cwestiynau canlynol:

[wales.pdf (citb.co.uk)](https://www.citb.co.uk/media/n15bpq0n/wales.pdf)

1. Beth yw cyfanswm y twf allbwn gwaith a ragwelir yng Nghymru, a pha ddau faes y mae disgwyl iddynt dyfu fwyaf?

Ateb: 4.1% 2020–2025. Y ddau faes twf a ragwelir iddynt dyfu fwyaf yw datblygiad tai preifat (6.1% o dwf) a seilwaith (5%).

1. Ddiwedd 2020, roedd y gweithlu adeiladu yng Nghymru yn 114,400 ac yn gryf. Faint mae disgwyl i’r gweithlu yng Nghymru fod wedi tyfu erbyn diwedd 2025?

Ateb: Disgwyl iddo dyfu 4,200 erbyn diwedd 2025 o’i gymharu â ffigurau 2020.

1. Defnyddiwch y wybodaeth yn y ddogfen i nodi pa grefft ym maes peirianneg gwasanaethau adeiladu sydd angen y recriwtio mwyaf er mwyn bodloni’r gofynion disgwyliedig erbyn 2025.

Ateb: Trydanwyr. Bydd angen i’r diwydiant recriwtio 350 o drydanwyr yn ychwanegol (4.9%) erbyn diwedd 2025.