Uned 201: Cyflogaeth a chyflogadwyedd yn y sector peirianneg gwasanaethau adeiladu

# Taflen waith 10: Cydraddoldeb ac amrywiaeth yn y diwydiant peirianneg gwasanaethau adeiladu

**Tasg 1:** Atebwch y cwestiynau canlynol am bwysigrwydd cydraddoldeb ac amrywiaeth yn niwydiant peirianneg gwasanaethau adeiladu’r DU:

1. Sut mae hyrwyddo cydraddoldeb ac amrywiaeth o fudd i’r diwydiant?

Ateb: Mae’n helpu i ddenu amrywiaeth eang o weithwyr talentog, sy’n gallu gwella arloesedd, creadigrwydd a chynhyrchiant. Mae hefyd yn helpu i greu gweithle mwy cynhwysol, sy’n gallu gwella morâl gweithwyr a lleihau trosiant staff.

1. Rhowch dair enghraifft o ffyrdd o hyrwyddo cydraddoldeb ac amrywiaeth yn y diwydiant.

Enghreifftiau o atebion:

* rhoi arferion cyflogi teg ar waith
* darparu cyfle cyfartal ar gyfer hyfforddi a datblygu gyrfa
* creu diwylliant cynhwysol yn y gweithle
* sicrhau nad yw polisïau ac arferion y cwmni yn gwahaniaethu yn erbyn unrhyw unigolyn neu grŵp.

1. Sut gall hyrwyddo cydraddoldeb ac amrywiaeth helpu i fynd i’r afael â’r prinder sgiliau yn y diwydiant?

Ateb: Mae’n helpu i fynd i’r afael â’r prinder sgiliau drwy ddenu cronfa ehangach o dalent, gan gynnwys y rheini o grwpiau sy’n cael eu tangynrychioli’n draddodiadol. Gall hyn helpu i lenwi bylchau mewn sgiliau a sicrhau bod y diwydiant yn gallu cael gafael ar y gweithwyr gorau a mwyaf disglair.

1. Disgrifiwch dair her y mae’r diwydiant yn eu hwynebu wrth hyrwyddo cydraddoldeb ac amrywiaeth.

Enghreifftiau o atebion:

* rhagfarnau diwylliannol a chymdeithasol dwfn
* diffyg amrywiaeth mewn swyddi arwain
* diffyg dealltwriaeth o fanteision hyrwyddo cydraddoldeb ac amrywiaeth.

1. Sut gall unigolion yn y diwydiant gyfrannu at hyrwyddo cydraddoldeb ac amrywiaeth?

Ateb: Drwy addysgu eu hunain ac eraill am bwysigrwydd amrywiaeth, herio rhagfarnau ac arferion gwahaniaethol, bod yn gynhwysol wrth ryngweithio ag eraill, a mynd ati i geisio cael clywed am safbwyntiau a phrofiadau amrywiol. Gallant hefyd gefnogi a chymryd rhan mewn mentrau a sefydliadau sy’n hyrwyddo cydraddoldeb ac amrywiaeth yn y diwydiant.

**Tasg 2:** Llenwch y bylchau yn y brawddegau canlynol gyda’r gair/geiriau cywir sy’n gysylltiedig â’r nodweddion gwarchodedig o dan y Ddeddf Cydraddoldeb a’u perthnasedd i ddiwydiant peirianneg gwasanaethau adeiladu’r DU:

1. Mae gan bawb yr hawl i weithio mewn amgylchedd sy’n rhydd rhag \_\_\_\_\_\_\_ ac \_\_\_\_\_\_\_.

Ateb: gwahaniaethu, aflonyddu

1. Mae’r naw nodwedd warchodedig o dan y Ddeddf Cydraddoldeb yn cynnwys \_\_\_\_\_\_\_, \_\_\_\_\_\_\_, ailbennu rhywedd, priodas a phartneriaeth sifil, beichiogrwydd a mamolaeth, hil, \_\_\_\_\_\_\_ neu \_\_\_\_\_\_\_, rhyw a \_\_\_\_\_\_\_ \_\_\_\_\_\_\_.

Ateb: oed, anabledd, crefydd neu gred, cyfeiriadedd rhywiol

1. Mae diwydiant peirianneg gwasanaethau adeiladu’r DU yn hyrwyddo \_\_\_\_\_\_\_ ac \_\_\_\_\_\_\_ i sicrhau bod unigolion yn cael eu trin yn deg a heb ragfarn a gwahaniaethu.

Ateb: cydraddoldeb, amrywiaeth

1. Mae diwydiant peirianneg gwasanaethau adeiladu’r DU yn cydnabod bod unigolion o gefndiroedd amrywiol yn dod â \_\_\_\_\_\_\_ \_\_\_\_\_\_\_ a \_\_\_\_\_\_\_ \_\_\_\_\_\_\_ i’r diwydiant, sy’n gallu cael effaith gadarnhaol ar arloesi, cynhyrchiant a llwyddiant cyffredinol.

Ateb: gwahanol safbwyntiau, profiadau

1. Mae’n bwysig bod diwydiant peirianneg gwasanaethau adeiladu’r DU yn sicrhau bod gan bob gweithiwr fynediad cyfartal at gyfleoedd ar gyfer hyfforddiant, dilyniant gyrfa a buddion eraill, ni waeth beth fo’u \_\_\_\_\_\_\_ \_\_\_\_\_\_\_.

Ateb: nodwedd(ion) (g)warchodedig

1. Mae diwydiant peirianneg gwasanaethau adeiladu’r DU yn mynnu bod pob cyflogwr yn cydymffurfio â’r Ddeddf Cydraddoldeb, ac yn mynd ati i hyrwyddo \_\_\_\_\_\_\_ ac \_\_\_\_\_\_\_ yn y gweithle.

Ateb: cydraddoldeb, amrywiaeth